ભયાનક રસ વગરની કથા અધૂરી ગણાય. મંથરાની ચડવણીથી કોપભુવનમાં બેઠેલાં કૈકેયી એ દ્રશ્યની કલ્પના જ ભયાનક લાગે. ભયાનક રસની જમાવટ શિવજીના વરઘોડામાં થાય. શિવજીનો અદ્‍ભુત વેશ અને જાનમાં ભૂતપ્રેત, પિશાચ, જંતર, ડાકિની, શાકિની, વૈતાળ, જીન, ખવીસ, મામા તમામ સૂક્ષ્મ યોનિઓની હાજરી. કોઈને શિંગડાં તો કોઈ માથા વગરનાં. કોઈ કોઈના વિકૃત ચહેરા જોઈને જ ફાટી પડાય અને તે પાછા તેમની મસ્તીમાં ચીસો પાડતા નાચતાં હોય, આળોટતાં હોય. કથાકાર આ વર્ણન કરે ત્યારે સભામંડપમાં ભયનું એક લખલખું પસાર થઈ જાય.